Julkaistu: 26.10.2017

Tutkimus- ja kehittämismenojen supistuminen hidastunut

Tutkimus- ja kehittämistoiminnan menot olivat Tilastokeskuksen mukaan 5,9 miljardia euroa vuonna 2016. Menot laskivat edellisvuodesta 145 miljoonaa euroa. Vähennys tulee kokonaisuudessaan yrityssektorilta, jonka tutkimus- ja tuotekehitysmenot supistuivat vajaan 4 prosenttia, mikä kuitenkin on puolet pienempi menojen laskuvauhti kuin vuonna 2015. Sektoritutkimuslaitoksissa ja muulla julkisella sektorilla sekä korkeakouluissa tutkimusmenot pysyivät edellisvuoden tasolla.

Tutkimus- ja kehittämismenojen bruttokansantuoteosuus vuonna 2016 oli 2,8 prosenttia. Bruttokansantuoteosuus on laskenut yhtäjaksoisesti vuodesta 2009 alkaen, jolloin tutkimusmenojen osuudeksi kirjattiin 3,8 prosenttia. Vuonna 2017 tutkimus- ja kehittämismenojen arvioidaan yritysten vetämänä kääntyvän noin 100 miljoonan euron nousuun ja BKT-osuudeksi arvioidaan 2,7 prosenttia.

Tutkimus- ja kehittämistoiminnan menot sektoreittain 2010-2017*

* Ennakkotieto1) Ml. yksityinen voittoa tavoittelematon sektori

Lähde: Tutkimus- ja kehittämistoiminta 2016, Tilastokeskus

Lisätietoja: Ari Leppälahti 029 551 3237, Heidi Pirkola 029 551 3246, Mervi Härkönen 029 551 3254, tiede.teknologia@tilastokeskus.fi

Vastaava tilastojohtaja: Sami Saarikivi

Julkaisu pdf-muodossa (459,5 kt)

Päivitetty 26.10.2017

Viittausohje: Suomen virallinen tilasto (SVT): Tutkimus- ja kehittämistoiminta [verkkojulkaisu].

ISSN=1798-6206. 2016. Helsinki: Tilastokeskus [viitattu: 22.9.2020].

Saantitapa: http://www.stat.fi/til/tkke/2016/tkke_2016_2017-10-26_tie_001_fi.html